یاسر حسین

یاسر حسین  (22 اپریل 1984ء) ایک معروف پاکستانی اداکار، اسکرین رائٹر، ہدایت کار، میزبان و پلے رائٹر ہیں جن کا تعلق اسلام آباد، پاکستان سے ہے۔ وہ اپنے مزاحیہ کرداروں اور سکرین پلے تحریر کرنے کی وجہ سے مشہور ہیں۔

 ابتدائی زندگی اور پس منظر 

یاسر حسین 22 اپریل 1984ء کو پاکستان کے کراچی میں پیدا ہوئے۔ ان کا تعلق ایک راجپوت خاندان سے تھا، جو بعد میں آزاد کشمیر سے راولپنڈی منتقل ہوا۔

وہ اپنے خاندان میں بارہ بہن بھائیوں میں سب سے چھوٹے ہیں، جن میں ان کی ایک بہن شمائلا حسین بھی شامل ہے جو دبئی میں مقیم گلوکارہ ہے، جبکہ ان کا بھائی بھیاسکرپٹ رائٹر ہے۔

 پیشہ وارانہ زندگی 

یاسر نے اپنے پیشہ وارانہ زندگی کا آغاز وی جی (ویڈیو جاکی) کے طور پر کیا جب وہ کراچی گئے اور آگ ٹی وی پر دو سال تک وی جِی رہے۔ اسی دوران انھوں نے تھیٹر سے وابستہ ہو کر تحریر اور اداکاری شروع کی۔ انھوں نے متعدد تھیٹر پلے لکھے اور ادا کیے، جن میں آنگن ٹیڑھا، پونے 14 اگست اور سوا 14 اگست شامل ہیں۔

 فلم اور ٹیلی ویژن 

یاسر حسین نے لولی وڈ میں اپنی پہلی فلم کراچی سے لاہور (2015ء) کے ذریعے قدم رکھا جس کااسکرپٹ انھوں نے خود لکھا اور وہ خود اس میں اداکاری بھی کی۔ انھوں نے لاہور سے آگے (2016ء) میں بھی اداکاری اور تحریر کی ذمہ داری نبھائی اور ہو من جہاں(2016ء) میں بطور سکرین رائٹر کام کیا۔

انھوں نے 2018ء کی سماجی ڈراما سیریز باندی میں منفی کردار ادا کیا۔Sabeeh, Maheen. (2018-11-06) Yasir Hussain to play antagonist in Baandi. Thenews.com.pk. Retrieved on 2019-08-12.

 دیگر کام 

یاسر حسین نے پاکستان کے معروف ٹی وی شو The After Moon Show کی میزبانی بھی کی، جو ہم ٹی وی پر نشر ہوا۔The Aftermoon Show with Yasir – Home. Facebook. Retrieved on 2019-08-12. علاوہ ازیں وہ مختلف ٹیلی فلموں، ڈراموں اور تھیٹر پرفارمنسز میں دکھائی دیتے رہے۔

 ذاتی زندگی 

یاسر حسین نے 28 دسمبر 2019ء کو معروف پاکستانی اداکارہ اقرا عزیز سے شادی کی۔Yasir Hussain proposes to Iqra Aziz at Lux Style Awards 2019, the actress says. thenews.com.pk (2019-07-08). Retrieved on 2019-08-12.Yasir Hussain proposes to Iqra Aziz at Lux Style Awards 2019 | Entertainment. Geo.tv (2019-07-08). Retrieved on 2019-08-12.Who won at the mega Lux Style Awards 2019? | Entertainment. thenews.com.pk (2019-07-08). Retrieved on 2019-08-12. Yasir married Iqra Aziz in Karachi on 28 December 2019 اس جوڑے کے ہاں ایک بیٹا ہے جس کا نام کبیر حسین ہے، جو 23 جولائی 2021ء کو پیدا ہوا۔

 حوالہ جات 

زمرہ:آزاد کشمیر کی شخصیات
زمرہ:اردو سنیما میں مرد اداکار
زمرہ:بقید حیات شخصیات
زمرہ:پاکستانی ڈراما نگار اور ڈراما نویس
زمرہ:پاکستانی مرد ٹیلی ویژن اداکار
زمرہ:پاکستانی مرد فلمی اداکار
زمرہ:پاکستانی مرد مزاح کار
زمرہ:راولپنڈی کی شخصیات
زمرہ:کراچی کے مرد اداکار
زمرہ:کراچی کے مصنفین